Diari Oficial de la Generalitat Valenciana


Sumari del DOGV 4946, del 15-02-2005 (2005/1014)

RESOLUCIÓ de 28 de gener del 2004, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral per al curs 2004-2005.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4946

Data del DOGV
:   15-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1014


Data del document
:   28-01-2004

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

 Descriptors 

:   * personal docent
    * concurs administratiu
    * universitat

RESOLUCIÓ de 28 de gener del 2004, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral per al curs 2004-2005. [2005/A1014]
  
De conformitat amb el que estableix la Llei Orgànica 6 de 2001, de 21 de desembre, d'Universitats (LOU), amb el Decret 174/2002, de 15 d'octubre (DOGV de 22 d'octubre), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els Estatuts de la Universitat Miguel Hernández i el reglament provisional que regula els concursos per a la provisió de places de personal docent i investigador contractat, aprovat per Consell de Govern en la seua sessió de 12 de gener del 2004, i la resta de normativa de general aplicació; la Universitat Miguel Hernández d'Elx (UMH) resol:
  
Convocar el concurs públic per a la provisió de les places de personal docent i investigador en règim de contractació laboral, d'acord amb els punts següents:
  
Característiques de la convocatòria
  
Primera. Nombre i característiques de les places convocades
  
Es convoquen les places de professorat universitari que s'especifiquen en l'annex I.
  
Segona. Requisits
  
2.1 Els requisits que hauran de complir els aspirants a les places convocades són els especificats a continuació:
  
- Haver fet 18 anys i no superar l'edat de jubilació.
  
- No haver sigut separat per mitjançant un expedient disciplinari del servei de l'administració de l'Estat, o de l'administració autònoma o local, ni trobar-se inhabilitat per a l'exercici de funcions públiques.
  
- No patir cap malaltia ni defecte físic o psíquic que impedisca l'exercici de les funcions corresponents a les places convocades.
  
En cas de sol·licitants nacionals d'estats no membres de la Unió Europea posseir permís de residència temporal, permís de residència permanent o autorització per a residir i treballar a Espanya.
  
Complir la resta de requisits especificats en els annexos I i II.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
2.2 Per a la categoria de professor associat amb plaça assistencial (associat en Ciències de la Salut), únicament podran presentar sol·licitud els facultatius especialistes de les àrees assistencials a què corresponguen les places convocades.
  
Per a poder concursar és un requisit imprescindible estar en possessió del títol de llicenciat en Medicina i Cirurgia o de Farmàcia. En els casos en què corresponga, estar en possessió del títol de Psicologia, Podologia o Fisioteràpia. Si la plaça convocada es troba adscrita a l'àrea de coneixement de Microbiologia, estar en possessió del títol de Farmàcia. En tot cas, és un requisit imprescindible ocupar plaça en una de les institucions sanitàries de les establides en el conveni subscrit entre la Universitat Miguel Hernández, la Conselleria de Sanitat i la Diputació Provincial d'Alacant (DOGV núm. 3.437, de 18.02.1999).
  
Tercera. Presentació de sol·licituds
  
3.1 Sol·licituds i documentació que cal presentar. Els interessats a prendre part en esta convocatòria hauran de presentar la documentació següent:
  
A) Instància segons model de la Universitat Miguel Hernández, que es troba en l'annex V, que li serà facilitada en el Registre General o en els centres de Gestió de Campus d'esta Universitat i que esta disponible en la pagina web de la Universitat Miguel Hernández (http://www.umh.és/rrhh).
  
Necessàriament, hauran de presentar-se tantes sol·licituds i documentació com places a què s'opte.
  
B) Fotocòpia del DNI o, en cas d'estrangers, del document que acredite la seua identitat i data de naixement.
  
C) Fotocòpia del títol acadèmic o resguard d'haver pagat els drets d'expedició, que corresponga, d'acord amb els requisits de l'annex II. En cas de titulacions estrangeres, hauran d'acreditar l'homologació corresponent del Ministeri d'Educació i Cultura.
  
D) Fotocòpia del certificat acadèmic personal (expedient acadèmic).
  
E) Curriculum vitae, segons model d'esta Universitat, publicat en el Diari Oficial de la Generalitat Valenciana d'11 de novembre de 1997 (que també serà facilitat en el Registre General o en els centres de Gestió de Campus i que esta disponible en la pagina web de la UMH, http://www.umh.és/rrhh).
  
F) Resguard que justifique el pagament de 10,58 euros en concepte de drets de participació. Els aspirants hauran de pagar, mitjançant una transferència bancària a la Caixa d'Estalvis del Mediterrani (2090), Oficina d'Empreses d'Elx (polígon de Carrús), sucursal 4205 WG 85, número de compte 8835627620 Universitat Miguel Hernández d'Elx, concursos docents, o bé a Bancaixa (2077), oficina principal d'Elx, sucursal 7717 PU 67, número de compte 1290120313, Universitat Miguel Hernández d'Elx, concursos docents, la quantitat de 10,58 euros en concepte de participació, especificant-ne el nom i cognoms, número de carnet d'identitat i plaça a què es concursa amb indicació del número.
  
G) Per a les categories indicades tot seguit, a més:
  
- Places de professor associat:
  
S'acreditarà l'exercici de l'activitat professional remunerada, fora de l'àmbit universitari i durant el període requerit, amb alguna de la documentació següent:
  
a. El professional que treballa per compte propi, fotocòpies del justificant del pagament de l'impost d'activitats econòmiques o de les declaracions trimestrals dels pagaments a compte del IRPF o de l'informe de vida laboral expedit per la Tresoreria General de la Seguretat Social.
  
b. El professional que treballa per compte d'altri, per mitjà d'una fotocòpia de l'informe de vida laboral expedit per la Tresoreria General de la Seguretat Social.
  
c. En cas de ser empleats públics (funcionaris o laborals), fotocòpia del certificat de servicis prestats.
  
d. Qualsevol altra documentació que acredite el compliment dels requisits establits en l'annex II.
  
- Places de professor associat amb plaça assistencial (associat en Ciències de la Salut):
  
a. Certificat acreditatiu de prestar servicis en la institució sanitària on es convoca la plaça.
  
- Places de professor col·laborador:
  
a. S'aportarà una fotocòpia compulsada de l'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
- Places de professor contractat doctor:
  
a. Acreditació requisits específics establits en l'annex II.
  
b. S'aportarà fotocòpia compulsada de l'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
- Places de professor ajudant doctor:
  
a. Acreditació requisits específics establits en l'annex II.
  
b. S'aportarà una fotocòpia compulsada de l'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
- Places d'ajudant:
  
a. Acreditació requisits específics establits en l'annex II.
  
H) Els interessats a prendre part en la present convocatòria per a les places corresponents a les àrees indicades en l'annex III hauran de presentar, junt amb la documentació adés requerida, els dossiers justificatius dels seus respectius mèrits.
  
3.2 La documentació adés referida es presentarà al Registre General de la Universitat Miguel Hernández o als centres de Gestió de Campus, en horari de 09.00 a 14.00 hores, o per qualsevol dels procediments establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les instàncies presentades a les oficines de Correus hauran de complir el procediment establit en l'article 205.3 del Reglament del Servici de Correus: les instàncies seran presentades en un sobre obert perquè l'empleat hi estampe el segell de dates, i hi haurà de figurar clarament el número de l'oficina i la data.
  
Quarta. Termini
  
El termini de presentació de sol·licituds finalitzarà a les 14.00 hores del 20é dia natural comptador des de l'endemà de la publicació de la present convocatòria en el Diari Oficial de la Generalitat Valenciana (DOGV).
  
Cinquena. Protecció de dades personals
  
Les dades de caràcter personal que aporten els aspirants mitjançant les instàncies s'incorporaran al fitxer automatitzat de concursos del Servici de Recursos Humans, sota la responsabilitat del secretari general de la Universitat Miguel Hernández d'Elx, per a la gestió de les convocatòries per a proveir places de personal docent i investigador contractat i la gestió de recursos administratius contra les propostes de provisió de les dites places.
  
Les dades de caràcter personal seran tractades d'acord amb les previsions del Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que incloguen dades de caràcter personal.
  
Els drets d'accés, de rectificació, de cancel·lació i d'oposició podran exercir-se mitjançant un escrit dirigit al secretari general de la Universitat Miguel Hernández d'Elx, d'acord amb el que estableix l'article 5 de la Llei Orgànica 15/1999, de 13 de desembre, de Protecció de Dades.
  
Sisena. Composició de les comissions de contractació
  
6.1 Les comissions de contractació dels concursos per a la provisió de places de personal docent investigador contractat estaran formades per cinc membres titulars i els seus corresponents suplents, corresponent-li al rector el nomenament dels seus membres i la designació de les tres cinquenes parts d'ells i la del president de la comissió d'entre els mateixos membres. La resta de membres seran nomenats pel rector, una vegada oït el Departament, que no tindrà caràcter vinculant.
  
6.2 Les comissions de contractació que hagen de jutjar places de professors associats amb plaça assistencial, segons el conveni subscrit entre la Universitat Miguel Hernández, la Conselleria de Sanitat i la Diputació Provincial d'Alacant (DOGV núm. 3.437, de 18.02.1999), es regiran per la normativa específica proposada per la Comissió Mixta de l'esmentat conveni i aprovada pel Consell de Govern de la Universitat Miguel Hernández i, si no n'hi ha, pel reglament provisional que regula els concursos per a la provisió de places de personal docent i investigador contractat.
  
Setena. Criteris de valoració de les comissions de contractació
  
7.1 Una vegada constituïda la comissió corresponent, fixarà i farà públics, amb anterioritat a l'acte d'obertura de la documentació presentada pels candidats, els criteris per a la valoració dels seus mèrits i la puntuació mínima que els candidats han d'obtindre.
  
7.2 Cada un dels candidats podrà obtindre un màxim de 10 punts, dels quals set correspondran als mèrits aportats i tres a l'adequació del sol·licitant a l'activitat docent i, si pertoca, d'investigació que ha de realitzar.
  
7.3 Els 7 punts que s'han d'atorgar per mèrits aportats seran concedits per la Comissió de Contractació d'acord amb els següents criteris generals:
  
7.3.1 Per a places d'ajudant
  
a) Expedient acadèmic general. Màxim 1 punt.
  
b) Expedient acadèmic específic. Màxim 2 punts.
  
c) Publicacions, projectes, patents o, si pertoca, obra artística. Màxim 1,5 punts.
  
d) Altres mèrits. Màxim 2,5 punts.
  
7.3.2 Per a places d'ajudants doctors
  
a) Expedient, formació acadèmica, activitat professional, gestió i vida universitària. Màxim 3 punts.
  
b) Activitat investigadora. Màxim 2 punts
  
c) Activitat docent. Màxim 1 punt
  
d) Altres mèrits. Màxim 1 punt
  
7.3.3 Per a places de professor contractat doctor
  
a) Activitat docent. Màxim 2,5 punts
  
b) Activitat investigadora. Màxim 2,5 punts
  
c) Expedient, formació acadèmica, activitat professional, gestió i vida universitària. Màxim 1 punt.
  
d) Altres mèrits. Màxim 1 punt.
  
7.3.4 Per a places de professor col·laborador
  
a) Expedient, formació acadèmica, activitat professional, gestió i vida universitària. Màxim 3 punts.
  
b) Activitat docent. Màxim 2 punts.
  
c) Activitat investigadora. Màxim 1 punt.
  
d) Altres mèrits. Màxim 1 punt.
  
7.3.5 Per a places d'associats
  
a) Valoració de les activitats professionals extrauniversitàries, o, si pertoca, obra artística. Màxim 5 punts.
  
b) Altres mèrits. Màxim 2 punts
  
7.4 Els 3 punts que s'han d'atorgar per adequació del sol·licitant a l'activitat docent o d'investigació que ha de realitzar, seran concedits per la Comissió de Contractació ateses les necessitats específiques de la Universitat que es palesen en la convocatòria de la plaça.
  
Huitena. De les proves
  
Els concursos per a la provisió de places de personal docent investigador es realitzaran en qualsevol dels campus de la Universitat Miguel Hernández i constaran d'una primera prova d'avaluació i, si la comissió ho creu necessari, d'una segona prova consistent en la realització d'una entrevista. En el transcurs dels seus treballs, la Comissió de Contractació podrà sol·licitar els informes que estime oportuns per al millor exercici de les seues funcions.
  
8.1 Admissió de sol·licituds.
  
Els sol·licitants hauran de presentar tantes sol·licituds i documentació com places a què s'opte, indicant en cada una d'elles el contingut de la convocatòria.
  
Transcorregut el termini de presentació de sol·licituds, es publicarà la llista provisional d'admesos i exclosos i els motius d'exclusió en la web (www.umh.es/rrhh) de la Universitat.
  
A través dels registres auxiliars dels centres de Gestió de Campus, o del Registre General, els interessats que ho creguen necessari podran formular reclamacions dirigides al responsable del Servici de Recursos Humans en un termini de cinc dies hàbils comptador de la publicació de les llistes. Una vegada s'hagen revisat les reclamacions, es publicarà la relació definitiva d'admesos i exclosos en la web (www.umh.és/rrhh) de la Universitat.
  
8.2 Primera prova.
  
La primera prova consistirà en la valoració per la Comissió dels mèrits del candidat i de l'adequació del sol·licitant a les necessitats de la Universitat indicada en la convocatòria.
  
En el termini fixat, el president procedirà a la constitució de la Comissió i a establir els criteris d'avaluació específics, que hauran de ser conformes a allò que s'ha establit, amb caràcter general, en el present reglament. De tot això es donarà publicitat al tauler d'anuncis oficial del centre de Gestió de Campus corresponent.
  
Amb posterioritat a la publicació dels criteris d'avaluació, el president procedirà a obrir la documentació i a aplicar-los als concursants admesos.
  
En el termini màxim de tres dies hàbils des de la finalització dels treballs de la Comissió, es farà pública en la web (www.umh.és/rrhh) i al tauler d'anuncis dels centres de Gestió de Campus de la Universitat Miguel Hernández la valoració dels candidats en la primera prova i la proposta de provisió de la plaça en el cas que no calga, segons el parer de la Comissió, passar a la segona prova.
  
La Comissió podrà realitzar la segona prova en el cas que, finalitzada la primera, hi haja concursants que superen el mínim quantitatiu establit en els criteris de valoració i, a més, obtinguen el vot favorable de, almenys, tres dels seus membres.
  
8.3 Segona prova.
  
Si pertoca, amb la publicació de la valoració dels candidats en la primera prova, se'ls citarà per a la realització de la segona prova, indicant-ne el lloc, dia i hora. El termini per a la realització de la segona prova no podrà ser inferior a tres dies hàbils ni superior a 10, des que es publique la citació.
  
La segona prova, que serà pública, consistirà en una entrevista en què la Comissió debatrà amb el concursant, durant un temps màxim de tres hores, sobre els documents presentats en la primera prova, i de tots aquells aspectes curriculars i documentals que considere rellevants per a la seua millor selecció.
  
Amb anterioritat al començament de la segona prova, la Comissió de Contractació publicarà, al lloc de realització d'aquella, els criteris de valoració qualitativa d'esta.
  
Finalitzada la segona prova i en el termini màxim de tres dies hàbils, la Comissió farà públics els resultats de l'avaluació que en esta prova li mereix cada candidat, així com la proposta de provisió de la plaça
  
Novena. De la proposta de provisió
  
9.1 En qualsevol cas, el temps transcorregut entre la publicació de la convocatòria i la proposta de provisió del concurs no podrà excedir de quatre mesos.
  
Les comissions de contractació proposaran al rector la relació dels candidats proposats per a la seua contractació.
  
En els concursos en què no siga calga passar a la segona prova, la proposta de provisió s'ordenarà de major a menor puntuació sempre que els candidats superen el mínim quantitatiu establit en els criteris de valoració i, a més, obtinga el vot favorable de, almenys, tres dels membres de la Comissió. En cas d'empat, el president de la Comissió tindrà vot de qualitat.
  
Quan s'hagen convocat diverses places de la mateixa categoria en una mateixa àrea de coneixement i amb idèntiques activitats docents i investigadores, se citaran els concursants proposats per l'ordre de valoració que se n'haja efectuat, perquè procedisquen a triar una vacant.
  
En les places d'associats i ajudants, l'ordre establit en la proposta de provisió quedarà constituït com a llista de reserva per al curs acadèmic en què es convoque la plaça.
  
En cap cas, es podran realitzar més propostes de provisió que places convocades. Tots els concursos podran resoldre's amb l'absència d'una proposta de provisió de la plaça o places.
  
Els concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.
  
9.2 Expedient administratiu del concurs.
  
El següent dia hàbil al de finalitzar l'actuació de la Comissió, el seu secretari lliurarà a la Secretaria General de la Universitat l'expedient administratiu del concurs, que ha d'incorporar els documents següents:
  
a) Acta de constitució de la Comissió.
  
b) Criteris de valoració de la primera prova.
  
c) Acta on conste la valoració de la primera prova i la motivació del vot dels membres de la Comissió, per a cada concursant.
  
d) Si pertoca, acta on conste la motivació del vot dels membres de la Comissió respecte de la segona prova, per a cada concursant.
  
e) Acta de proposta de provisió dels concursants que pertoque, per ordre de preferència per a la seua contractació.
  
f) Documentació presentada pels concursants, així com qualsevol altra que la Comissió haja tingut en compte en el seu treball.
  
Els concursants que no hagen obtingut una plaça, amb la sol·licitud prèvia al secretari general, podran retirar la documentació presentada al concurs en el termini d'un mes des que esdevinga ferma la resolució administrativa (o judicial, si és el cas) del concurs. A partir de tal termini, la Universitat disposarà de l'esmentada documentació, que procedirà a destruir.
  
Deu. De la contractació
  
10.1 Contractació del candidat.
  
En vista de la proposta de provisió feta per la Comissió i, si ho creu oportú, el rector determinarà l'efectivitat de la proposta. El Servici de Recursos Humans comunicarà la incorporació de nou professorat als departaments implicats.
  
10.2 Tràmits de la contractació.
  
El Centre de Gestió de Campus citarà el candidat proposat perquè, en un termini màxim de tres dies hàbils, comparega en tal centre a fi d'aportar la documentació acreditativa de complir els requisits establits en la convocatòria i procedir, si pertoca, a signar tota la documentació que calga per a la formalització de la seua contractació, i que serà remesa immediatament al Servici de Recursos Humans per a la seua tramitació. Si transcorre l'esmentat termini i no hi compareix, el candidat en perdrà el dret i es procedirà a citar el següent i, si pertoca, els successius.
  
En el cas de renúncia explícita d'un candidat, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.
  
Onze. De les revisions i recursos
  
11.1 Revisions.
  
Contra la proposta de la Comissió de Contractació, els candidats podran presentar una sol·licitud de revisió davant de la Comissió de Revisió de Contractacions, en el termini màxim de 10 dies hàbils comptador des de l'endemà de la publicació de la proposta de provisió. En cap cas la reclamació paralitzarà la contractació.
  
11.2 Comissió de Revisió de Contractacions.
  
La reclamació interposada serà valorada per la Comissió de Revisió de Contractacions, formada per cinc membres titulars i els seus corresponents suplent, professors funcionaris de carrera pertanyents als cossos docents universitaris amb el grau de doctor. Dos dels seus membres seran designats pel rector d'entre els seus vicerectors, que actuaran, el de major edat de president i l'altre de secretari. Els tres membres restants seran nomenats pel rector, un d'ells a proposta de les organitzacions sindicals més representatives de la Universitat.
  
La Comissió de Revisió de Contractacions examinarà l'expedient relatiu al concurs per a vetlar per les garanties que estableix la Llei Orgànica 6/2001, de 21 de desembre, i l'Estatut de la Universitat; valorarà els aspectes procedimentals, i verificarà l'efectiu respecte en el procediment per part de les comissions de contractació de la igualtat de condicions dels candidats i dels seus principis de mèrit i capacitat.
  
La Comissió de Revisió de Contractacions podrà sol·licitar dels membres de la Comissió de Contractació i dels candidats tots els aclariments que estime oportuns. Així mateix, podrà sol·licitar tots els informes que estime convenients.
  
En el termini màxim de dos mesos des que es va produir la reclamació, la Comissió de Revisió de Contractacions ratificarà o no la proposta reclamada. En este últim cas, es retrotraurà l'expedient fins al moment en què es va produir el vici, i la Comissió de Contractació del concurs haurà de formular una nova proposta.
  
La resolució que adopte la Comissió de Revisió de Contractació podrà ser objecte de recurs en alçada davant del rector, en el termini màxim de 10 dies hàbils des de la seua notificació.
  
Dotze. Característiques dels contractes
  
Els contractes laborals de personal docent i investigador tenen naturalesa especial (art.2.2. del Decret 174/2002).
  
Els contractes de personal docent i investigador contractat en règim laboral es formalitzaran mitjançant un escrit d'acord amb el model que amb tal objecte ha aprovat el Consell de Govern Provisional d'esta Universitat.
  
Les retribucions són les determinades en el Decret 174/2002, de 15 d'octubre, del Govern Valencià, considerant-se, si pertoca, aquelles variacions que aproven els òrgans competents d'esta Universitat.
  
Les retribucions íntegres mensuals seran les establides en l'annex IV.
  
En l'annex I s'especifica el codi o número de la plaça, el tipus de contracte, la dedicació, el departament, l'àrea de coneixement a què s'adscriu la plaça, activitats que cal exercir i duració del contracte.
  
Abreviatures utilitzades:
  
ASOL: professor associat
  
ASOCCS/ASOML: professor associat amb plaça assistencial (associat en Ciències de la Salut)
  
COL: professor col·laborador
  
CDOC: professor contractat doctor
  
AJUDOC: professor ajudant doctor
  
AJU: ajudant
  
VISIT: professor visitant
  
C08 (TC): dedicació a temps complet (37,5 H/SEM)
  
P06 (6+6): dedicació a temps parcial (6 h lectives + 6 h tutories/sem)
  
P05 (5+5): dedicació a temps parcial (5 h lectives + 5 h tutories/sem)
  
P04 (4+4): dedicació a temps parcial (4 h lectives + 4 h tutories/sem)
  
P03 (3+3): dedicació a temps parcial (3 h lectives + 3 h tutories/sem)
  
DFC: des de la firma de contracte
  
Tretze. Règim de recursos
  
13.1 Les convocatòries de places de personal docent i investigador contractat, i tots els actes administratius que se'n deriven, podran ser impugnades en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Elx, 28 de gener del 2005.- El rector: Jesús Rodríguez Marín.
  
ANNEX I
  
Núm. de plaça: DC1179
  
Categoria: ASOL
  
Dedicació: P03 (3+3)
  
Departament: C CC JJ SS
  
Àrea de coneixement: Dret Civil
  
Perfil: docència en Dret Civil
  
Duració del contracte: DFC fins al 30.09.2005
  
Núm. de plaça: DC807
  
Categoria: ASOL
  
Dedicació: P03 (3+3)
  
Departament: Art Humanitats CC JJ SS
  
Àrea de coneixement: Història de l'Art
  
Perfil: docència en Història de l'Art
  
Duració del contracte: DFC fins al 30.09.2005
  
Núm. de plaça: DC1542
  
Categoria: ASOL
  
Dedicació: P06 (6+6)
  
Departament: Art Humanitats CC JJ SS
  
Àrea de coneixement: Pintura
  
Perfil: docència en Pintura
  
Duració del contracte: DFC fins al 30.09.2005
  
Núm. de plaça: DC1591
  
Categoria: ASOL
  
Dedicació: P06 (6+6)
  
Departament: Biologia Aplicada
  
Àrea de coneixement: Toxicologia
  
Perfil: docència en Toxicologia
  
Duració del contracte: DFC fins al 30.09.2005
  
Núm. de plaça: DC1592
  
Categoria: ASOL
  
Dedicació: P06 (6+6)
  
Departament: Biologia Aplicada
  
Àrea de coneixement: Toxicologia
  
Perfil: docència en Toxicologia
  
Duració del contracte: DFC fins al 30.09.2005
  
Núm. de plaça: DC1577
  
Categoria: ASOL
  
Dedicació: P06 (6+6)
  
Departament: Ciència Tecnologia Materials
  
Àrea de coneixement: Òptica
  
Perfil: docència en Òptica
  
Duració del contracte: DFC fins al 30.09.2005
  
Núm. de plaça: DC1578
  
Categoria: ASOL
  
Dedicació: P06 (6+6)
  
Departament: Ciència Tecnologia Materials
  
Àrea de coneixement: Tecnologia Electrònica
  
Perfil: docència en Tecnologia Electrònica
  
Duració del contracte: DFC fins al 30.09.2005
  
Núm. de plaça: DC1582
  
Categoria: ASOL
  
Dedicació: P06 (6+6)
  
Departament: Ciència Tecnologia Materials
  
Àrea de coneixement: Tecnologia Electrònica
  
Perfil: docència en Tecnologia Electrònica
  
Duració del contracte: DFC fins al 30.09.2005
  
Núm. de plaça: DC1214
  
Categoria: ASOL
  
Dedicació: P06 (6+6)
  
Departament: Estudis Econòmics Financers
  
Àrea de coneixement: Fonaments de l'Anàlisi Econòmica
  
Perfil: docència en Fonaments de l'Anàlisi Econòmic
  
Duració del contracte: DFC fins al 30.09.2005
  
Núm. de plaça: DC275
  
Categoria: ASOML
  
Dedicació: P03 (3+3)
  
Departament: Farmacologia Pediatria i Química Orgànica
  
Àrea de coneixement: Pediatria
  
Perfil: Docència Pràctica en Pediatria en l'Hospital General Universitari d'Alacant
  
Duració del contracte: DFC fins al 30.09.2005
  
Núm. de plaça: DC1581
  
Categoria: ASOL
  
Dedicació: P06 (6+6)
  
Departament: Física Arquitectura Computadors
  
Àrea de coneixement: Electrònica
  
Perfil: docència en Electrònica
  
Duració del contracte: DFC fins al 30.09.2005
  
Núm. de plaça: DC1587
  
Categoria: ASOL
  
Dedicació: P04 (4+4)
  
Departament: Física Arquitectura Computadors
  
Àrea de coneixement: Teoria del Senyal i Comunicacions
  
Perfil: docència en Teoria del Senyal i Comunicacions
  
Duració del contracte: DFC fins al 30.09.2005
  
Núm. de plaça: DC1270
  
Categoria: ASOL
  
Dedicació: P03 (3+3)
  
Departament: Fisiologia
  
Àrea de coneixement: Fisiologia
  
Perfil: docència en Fisiologia
  
Duració del contracte: DFC fins al 30.09.2005
  
Núm. de plaça: DC1580
  
Categoria: COL
  
Dedicació: C08 (TC)
  
Departament: Patologia i Cirurgia
  
Àrea de coneixement: Fisioteràpia
  
Perfil: docència en Teràpia Ocupacional
  
Duració del contracte: Contracte laboral amb caràcter indefinit
  
Núm. de plaça: DC1584
  
Categoria: COL
  
Dedicació: C08 (TC)
  
Departament: Patologia i Cirurgia
  
Àrea de coneixement: Fisioteràpia
  
Perfil: docència en Fisioteràpia
  
Duració del contracte: Contracte laboral amb caràcter indefinit
  
Núm. de plaça: DC1579
  
Categoria: COL
  
Dedicació: C08 (TC)
  
Departament: Patologia i Cirurgia
  
Àrea de coneixement: Fisioteràpia
  
Perfil: docència en Teràpia Ocupacional
  
Duració del contracte: Contracte laboral amb caràcter indefinit
  
Núm. de plaça: DC1583
  
Categoria: COL
  
Dedicació: C08 (TC)
  
Departament: Psicologia Salut
  
Àrea de coneixement: Infermeria
  
Perfil: docència en Infermeria
  
Duració del contracte: Contracte laboral amb caràcter indefinit
  
Núm. de plaça: DC1422
  
Categoria: ASOL
  
Dedicació: P06 (6+6)
  
Departament: Psicologia Salut
  
Àrea de coneixement: Personalitat, Avaluació i Tractament Psicològic
  
Perfil: docència en Personalitat, Avaluació i Tractament Psicològic
  
Duració del contracte: DFC fins al 30.09.2005
  
Núm. de plaça: DC1588
  
Categoria: ASOL
  
Dedicació: P03 (3+3)
  
Departament: Psicologia Salut
  
Àrea de coneixement: Psicologia Evolutiva i de l'Educació
  
Perfil: Psicologia del Desenvolupament II. (Psicologia Infantil)
  
Duració del contracte: DFC fins al 30.09.2005
  
Núm. de plaça: DC1589
  
Categoria: ASOL
  
Dedicació: P03 (3+3)
  
Departament: Psicologia Salut
  
Àrea de coneixement: Psicologia Evolutiva i de l'Educació
  
Perfil: Psicologia del Desenvolupament II. (Psicologia de l'Adult)
  
Duració del contracte: DFC fins al 30.09.2005
  
Núm. de plaça: DC1590
  
Categoria: ASOL
  
Dedicació: P03 (3+3)
  
Departament: Psicologia Salut
  
Àrea de coneixement: Psicologia Evolutiva i de l'Educació
  
Perfil: Psicologia de l'Educació
  
Duració del contracte: DFC fins al 30.09.2005
  
Núm. de plaça: DC1549
  
Categoria: ASOL
  
Dedicació: P03 (3+3)
  
Departament: Psicologia Salut
  
Àrea de coneixement: Psicologia Social
  
Perfil: docència en Psicologia Social
  
Duració del contracte: DFC fins al 30.09.2005
  
Núm. de plaça: DC1528
  
Categoria: ASOL
  
Dedicació: P03 (3+3)
  
Departament: Histologia i Anatomia
  
Àrea de coneixement: Anatomia i Embriologia Humana
  
Perfil: docència en Anatomia i Embriologia Humana
  
Duració del contracte: DFC fins al 30.09.2005
  
ANNEX II
  
Requisits acadèmics per a participar en concursos docents a places de contractació
  
Professor associat
  
- Especialistes de reconeguda competència que acrediten estar exercint, fora de l'àmbit universitari, una activitat remunerada laboral, professional o en l'administració pública, per a les quals capacite el títol acadèmic que l'interessat posseïsca, durant un període mínim de tres anys dins dels cinc anteriors a la seua contractació com a professor associat (art. 10 Decret 174/2002, de 15 d'octubre, del Govern Valencià).
  
Professor associat amb plaça assistencial (associat en Ciències de la Salut)
  
- Les places de professors associats amb plaça assistencial hauran de cobrir-se mitjançant personal de la institució sanitària concertada, amb la categoria i el règim de dedicació indicats en el punt dos de la base tretzena de l'article 4 del Reial Decret 1.558/1986, de 28 de juny, pel qual s'estableixen les bases generals del règim de concerts entre les universitats i les institucions acadèmiques.
  
Professor col·laborador
  
- Estar en possessió del títol de llicenciat, Arquitecte, enginyers, diplomats, arquitectes tècnics o enginyers tècnics.
  
- Estar en possessió d'un informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
Professor contractat doctor
  
- Ser doctor amb, almenys, tres anys d'activitat docent o investigadora, o prioritàriament investigadora, postdoctoral.
  
- Estar en possessió d'un informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
Professor ajudant doctor
  
- Ser Doctor i haver desenvolupat, durant almenys dos anys, activitats docents o d'investigació en centres no vinculats a la universitat contractant, i durant els quals no hi haja mantingut cap relació contractual, estatutària o com a becari. Als ajudants i professors associats que, a l'entrada en vigor de la Llei Orgànica 6/2001, de 21 de desembre, d'Universitats, estigueren en possessió del títol de doctor no els resultarà aplicable la desvinculació de la universitat contractant durant dos anys.
  
- No haver prestat els seus servicis en esta Universitat, com a professor associat, fins transcorreguts dos anys des de la finalització del contracte, incloses les seues renovacions. Esta limitació no s'aplicarà als professors associats contractats laboralment amb anterioritat a l'entrada en vigor del Decret 174/2002, de 15 d'octubre, del Govern valencià, ni als professors associats contractats administrativament abans de l'entrada en vigor de la Llei Orgànica 6/2001, de 21 de desembre, d'Universitats.
  
- Estar en possessió d'un informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
Ajudant
  
- Haver superat en la seua totalitat les matèries d'estudi que s'exigisquen per a l'obtenció del grau de doctor.
  
- No haver estat contractat com a ajudant en qualsevol universitat pública en el moment de l'entrada en vigor de la Llei Orgànica 6/2001, de 21 de desembre, d'Universitats.
  
- No haver prestat els seus servicis en esta Universitat, com a professor associat, fins transcorreguts dos anys des de la finalització del contracte, incloses les seues renovacions. Esta limitació no s'aplicarà als professors associats contractats laboralment amb anterioritat a l'entrada en vigor del Decret 174/2002, de 15 d'octubre, del Govern valencià, ni als professors associats contractats administrativament abans de l'entrada en vigor de la Llei Orgànica 6/2001, de 21 de desembre, d'Universitats.
  
ANNEX III
  
Relació d'àrees de coneixement que s'indiquen obligades a presentar dossiers justificatius dels respectius mèrits
  
- Pintura
  
- Dibuix
  
- Escultura
  
ANNEX V
  
Model de sol·licitud per a places de personal docent i investigador en règim de contractació laboral
  
(Nom i cognoms) ..., amb DNI ..., expedit a ... .
  
Nascut a ..., data ... .
  
Domicili a ..., província d ...., carrer ..., número ... . Codi postal ... . Telèfon/s ... .
  
EXPOSE
  
Que, atés que s'han convocat diverses places de personal docent i investigador en règim de contractació laboral, mitjançant una resolució de la Universitat Miguel Hernández d'Elx, de data ...
  
SOL·LICITE
  
Participar en el concurs per a la plaça següent (una sol·licitud per plaça)
  
Codi de la plaça: ...
  
Categoria: ...
  
Departament: ...
  
Àrea: ... .
  
Perfil: ...
  
..., ... d ... de 200- .
  
Sign.: ...